اندونزیانین سولاوسی آداسیندا توتومون‌دان آرتیق یولجو داشییان قایغین باتماسی نتیجه‌سینده ایلکین معلوماتا گؤره، 15 نفر اؤلوب.
یئرلی آختاریش- قورتارما آژآنسی‌نین صدری محمد عرفه بیلدیریب کی، گئجه یاری‌سیندان درحال سونرا باتان قایق لانتو کندیندن سولاوسی‌دن گونئی – دوغودا، بوتون مرکزی بؤلگه‌سینده‌کی لاگیلی کندینه دوغرو اوزوردو.
سؤزوگئدن یولجو قایغینین توتومون‌دان آرتیق یولجو داشیدیغی اوچون باتدیغینی بیل‌دیرن عرفه قاییقدا اولان 15 نفرین اؤلدوگونو، 19 نفرین ایسه ایتکین دوشدوگونو بیلدیریب.
عرفه قئید ائدیب کی، قروپ‌لار ایندییه‌دک 6 نفری خلاص ائدیب، 19 ایتکین دوشموش شخصین آختاریش‌لاری داوام ائدیر.
20 نفرلیک تاختا قایق دا 40 نفرین اولدوغو بیلدیریلیب.
